## Uredba o Uredu za internetizaciju

### NN 70/2001 (3.8.2001.), Uredba o Uredu za internetizaciju

# VLADA REPUBLIKE HRVATSKE

if !supportEmptyParas endif

1221

Na teme­lju članka 26. stavka 1. Zakona o
Vladi Republike Hrvatske (»Narodne novine«, br. 101/98 i 15/2000), članka 60.
stavaka 1. i 2. Zakona o sustavu državne uprave (»Narodne novine«, br. 75/93,
48/99, 15/2000, 127/2000 i 59/2000) i članka 34. stavka 1. Uredbe o načelima za
unutarnje ustrojstvo tijela državne uprave (»Narodne novine«, broj 43/2001),
Vlada Republike Hrvat­ske je na sjednici održanoj 26. srpnja 2001. godine
donijela

## UREDBU

### o Uredu za internetizaciju

Članak 1.

Ovom Uredbom osniva se Ured za
internetizaciju (u da­lj­njem tekstu: Ured), kao stručna služba Vlade Republike
Hrvatske za obav­lja­nje stručnih i administrativnih poslova internetizacije iz
djelokruga i za potrebe Vlade Republike Hrvatske, a osobito:

– stvaranja tehničkih, kadrovskih,
organizacijskih, zakonskih, sigurnosnih i financijskih pretpostavki za
sveobuhvatno uvođe­nje Interneta u svakodnevni rad i život, kao preduvjet
brzog, sveobuhvatnog i kvalitetnog ostvare­nja ci­ljeva Programa Vlade Republike
Hrvatske;

– potica­nja i koordinira­nja izgrad­nje
internetizacijske infrastrukture koja će omogućiti brzu, sigurnu i dostupnu
komunikaciju između svih pravnih i fizičkih subjekata u Republici Hrvatskoj,
omogućiti razvoj poduzetništva, te osigurati va­njsku tehnološku kompatibilnost
i privlačno tehnološko okružje za strane viso­ko­tehnološke investicije;

– pripreme zajedničkih osnova i standarda
uvođe­nja Interneta u tijela državne uprave i omogućava­nja suvremene
komunikacije tijela državne uprave s građanstvom;

– promovira­nja internetizacije kao dijela
opće­g stup­nja kulture i obrazova­nja, te koordinira­nja izrade i organizacije
programa stalne obuke, obrazova­nja i samoobrazovanja, te uk­ljuče­nja
internetizacijskog obrazova­nja u sve druge vidove obrazova­nja s ci­ljem
kvalitetnog i sveobuhvatnog korište­nja informacijskih resursa na svim
razinama.

Članak 2.

Ured radi po nalozima, uputama i pod
nadzorom Povjerenstva za internetizaciju koje­g čine potpredsjednik, zamjenik
predsjednika Vlade, ministar znanosti i tehnologije, ministar za europske inte­gracije,
ministar financija, ministar za obrt, malo i sred­nje poduzetništvo, ministar
pravosuđa, uprave i lokalne samouprave, ministar prosvjete i športa, ministar
rada i socijalne skrbi, ministar unutar­njih poslova, ministar zaštite okoliša
i prostornog uređe­nja i ministar zdravstva.

Pri Uredu, kao stručno tijelo, djeluje
Savjet za internetizaciju koje­g čine struč­njaci za područje internetizacije
koje odredi Povjerenstvo za internetizaciju. Sjednice Savjeta održavaju se po
potrebi, a saziva ih i ­njima predsjedava predstojnik Ureda.

Povjerenstvo za internetizaciju može pri
Uredu osnovati i druge ekspertne skupine za pojedina područja ili pita­nja
internetizacije. Odlukom o osniva­nju ekspertnih skupina određuje se ­njihov
sastav, područje i način njihova rada.

Članak 3.

Radom Ureda uprav­lja predstojnik Ureda
koje­g imenuje i razrješuje Vlada Republike Hrvatske nakon provedenog javnog
natječaja, na prijedlog predsjednika Vlade.

Predstojnik je za svoj rad i rad Ureda
odgovoran Vladi.

Predstojnik može imati zamjenika koje­g
imenuje i razrješuje Vlada Republike Hrvatske na prijedlog predstojnika Ureda.

Članak 4.

Predstojnik Ureda u odnosu na državne
službenike i namješ­tenike Ureda, ima prava i ovlasti čelnika tijela državne
uprave.

Članak
5.

Okvirni
broj državnih službenika i namještenika potrebnih za obavljanje poslova iz
djelokruga Ureda određen je u tabeli koja je sastavni dio ove Uredbe i ne
objavljuje se u Narodnim novinama.

Članak
6.

Pravilnikom
o unutarnjem redu Ureda utvrđuju se radna mjesta, opis poslova koji se
obavljaju na radnim mjestima, stručni i drugi uvjeti za raspored na radna
mjesta, broj potrebnih državnih službenika i namještenika, te druga pitanja od
značaja za rad Ureda koja nisu uređena zakonom i ovom Uredbom.

Pravilnik
iz stavka 1. ovog članka donijet će predstojnik Ureda, uz prethodnu suglasnost
ministarstva nadležnog za poslove opće uprave.

Članak
7.

Predstojnik
Ureda dužan je donijeti Pravilnik o unutarnjem redu Ureda u roku od 60 dana od
dana stupanja na snagu ove Uredbe.

Članak
8.

Danom
stupanja na snagu ove Uredbe prestaje važiti Uredba o Uredu za internetizaciju
(»Narodne novine«, broj 62/2000).

Članak
9.

Ova
Uredba stupa na snagu danom objave u »Narodnim novinama«.

Klasa: 023-03/01-01/60

Urbroj: 5030104-01-1

Zagreb,
26. srpnja 2001.

Potpredsjednica
**Željka Antunović,** v. r.

Uredba, NN 70/2001-1221